Temas: XURéS MEDIO RURAL INCENDIOS
Por Europa Press / Redacción | OURENSE | 30/03/2020 | Actualizada ás 19:47
Un novo incendio forestal, este aínda activo, afecta na tarde deste luns o Parque Natural do Xurés, concretamente o municipio ourensán de Entrimo, mentres que a Consellería do Medio Rural xa dá por extinguido o lume que queimou tres hectáreas de zona protexida en Muíños.
En concreto, a Consellería de Medio Rural explicou que as chamas do incendio de Entrimo orixináronse ás 17,20 horas e que, segundo as primeiras estimacións, en territorio español afecta a unha hectárea. Para o control deste lume mobilizouse un axente, tres brigadas, unha motobomba e 3 helicópteros.
No caso de Muíños, o lume, que afectou a un tres hectáreas de terreo protexido na parroquia de Requiás, foi controlado ao redor das 18,20 horas e extinguido pouco despois. No control e extinción deste incendio mobilizáronse un axente, unha brigada e tres motobombas.
Imaxe de arquivo dun incendio. EUROPA PRESS - Arquivo